JohanHeinsen/ENO huggingface dataset:
Viborger Samler, 1848-05-23
Fædrelandet har atter mistet en af sine udmærkede Mænd Etatsraad, Committeret i Rentekammeret P. V. Jacobsen, en Mand, der var lige saa meget agtet for sin retskafne, elskværdige Characteer som for sit lyse Hoved, sin ualmindelige Kundskabsfylde. Han døde Løverdagen (den 13de Mai) knap 49 Aar gammel. (Brl. T. Ved den d. 10de afholdte Generalforsamling blev det besluttet, at "Folkebladet skulde ophøre. Selskabet tæller for Tiden kun 2100 Medlemmer, hvis Contingent ikke kan dække Udgifterne til Udgivelsen af "Folkebladet, saameget mindre, som Selskabet har en Gjæld af 3650 Rbd. Den afgaaede Ministerresident i Hamborg, Kmherre Løwenørn, der som bekjendt nægtede at forstrække endeel af de fra Holsteen flygtede danske Officierer med de fornødne Reisepenge, hvorfor nogle i Hamborg værende Danske hjemsendte en Klage over ham, har nu, ifølge "Departem. Tid. paa Udenrigsministerens Opfordring indgivet et skriftligt Forsvar for sin Adfærd i saa Henseende, hvis væsentlige Jndhold findes indrykket i bemeldte Tidende. Hr. L. havde kun været kort Tid i Hamborg, savnede Bekjendtskab og kunde ikke ansee sig berettiget til at forpligte Regjeringen eller var istand til at indestaae for Tilbagebetalingen af det Laan, man ønskede optaget til Understøttelse for danske Flygtninge. Han protesterer mod, at denne Vægring er bleven anseet som en Mistillidsyttring mod den nuværende Regjering; det var kun en Tvivlraadighed, hvori han, blottet for Jnstructioner og savnende al paalidelig Efterretning fra Hjemmet, befandt sig i en fremmed Stad, hvor Jngen betvivlede Sandheden, af de, som det heed sig, fra Kjøbenhavn modtagne Beretninger og Oprør og Anarchi, om en republicansk Forfatning, der var paa Veie til at blive proclammeret osv. osv.
Viborger Samler, 1848-05-23
Faaborg, den 16de Mai. Reisende, som i Dag ere komne fra Als, fortælle, at "Hekla igjen har indtaget sin Station ved Als, og at en Mængde af vore Tropper imorges ere gaaede over til Sundevit for at foretage en Hovedrecognoscering. – For Øieblikket har vi Besøg af alskens fremmede Gjæster", som fra Als ere sendte os. Saaledes bragtes os næstsidste Dags Aften Hofraad Bart fulgt af en Datter, og "Odin bragte idag 11, nemlig 3 Præster, Justitsraad Langreuter, Dr. Steffens, Jnspecteuren eller Forvalteren ved Sandbjerg, Jørgensen, Hovmester Barth, Barbeer Heuermann, Fuldmægtig Petersen og en Godsbesidder eller Landmand Kettel fra Sundevit, samt en Kjøbmand. – En Ladning med Patroner og Krudt er herfra afgaaet til Als idag. (Hp. Av.)
Viborger Samler, 1848-05-23
General Wrangel har tilskrevet de danske Læger i Slesvig, at de efterhaanden, som deres Landsmænd blive helbredede, kunne dimitteres. Man venter, at Lodtrækning snart vil bestemme, hvilke to Læger, der skulle have det Held, først at vende tilbage i Hjemmet.
Viborger Samler, 1848-05-23
Den 6te Mai har den provisoriske Regjering i Rendsborg tilstillet Flensborgs Jndvaanere et Opraab, hvor det hedder, at hvorvel mange af disse under Trykket af den fjendtlige (danske) Besættelse trolig have holdt fast ved Landets Sag og ikke fornegtet deres Sindelag: saa har dog en stor Deel af Byens Jndvaanere viist sig deels vankelmodige og ubestemte, deels den gode Sag fjendtlige; ja Enkelte have endog gjort sig skyldig i forræderske Forbindelser med Fjenden. Den provisoriske Regjering finder sig derfor foranlediget til at udstæde en alvorlig Opfordring til Flensborgs Jndvaanere om at opfylde deres statsborgerlige Pligter, og at indskærpe, at enhver Forbindelse med Fjenden er forbudt, at enhver paa Beguustigelse af fjendtlige Foretagender rettet Handling og enhver i dette Øiemed knyttet Forbindelse som Landsforræderi trues i Lovene med Døden osv.
Viborger Samler, 1848-05-23
Den 12te De, kunde man fra Rainvilles smukke Have i Altona betragte den altona hamborgske Flotille: det forrige danske Vagtskib "die Elbe", et lille Dampskib og de to Toldkuttere under Lieutenant Donner, som næste Dag skulde løbe ud, for at erobre den danske Skonnert, uagtet Capitainen paa et fransk (eller hollandsk) Dampskib fra Havre, som havde været ombord paa "Gesion, paa det Bestemteste havde fraraadet det, med den Erklæring, at Gesion er i alle Henseender saa ypperlig rustet og ordnet, at den magelig kan tage 10 "Elber paa sin Samvittighed. Man stolede imidlertid paa, at "Gesion" krydser saa langt borte, at man nok kunde tage Skonnerten.
Viborger Samler, 1848-05-23
J Veile har Fjenden lagt en Bielke tversover Renden fra den ene Havnemole til den anden, som Bom for Havnen. Flyst." gjør opmærksom paa, at de i Avisen igaar omtalte, til Kbhavn ankomne slesvigske Dragoner, have aldrig været deres Pligt utroe, men slog sig efter Randsborgs forræderiske Overgivelse op mod Nord og have senere opholdt sig i Jylland.
Viborger Samler, 1848-05-23
Udnævnelser. Hs. Majestæt Kongen har allernaadigst udnævnte Generaladjutant for Land Etaten, Kammerherre, Oberst v. Scholler, Ridder af Dannebrogen og Dom., til Commandeur af Dannebrogen; Sognepræst paa Frie, J. N. J. Berg, til Sognepræst for Dannemare og Tillitze Menigheder paa Lolland;
Viborger Samler, 1848-05-23
ordineret Catechet og 1ste Lærer ved Borgerstolen i Hjørring, P. A. Raaschou, til Sognepræst for Høislef, Dommerby og Lundo Menigheder i Viborg Stift; Cand. theol. C. L. Bagger til Sognepræst for Lemborg og Romb Menigheder i Ribe Stift; Cand. theol. H. P. Brøchner til Sognepræst for Vandber og Ferring Menigheder i Ribe Stift.
Viborger Samler, 1848-05-23
Handels-Efterretninger. Kjøbenhavn, den 18de Mai. Kornhandelen har hidtil kun indskrænket sig til Omsætnigerne, som angaae Stadens eget Forbrug. J disse Dage blev imidlertid solgt et Parti af 2000 Tønder 2rad. Byg af 111-112 Pds. Vægt af Sjælland til 4 Rbd. pr. Tønde. Ogsaa ere flere mindre Partier Rug blevne afskibede til norske Havne. Tilførselen af Kornvarer fra Provindserne er iøvrigt ret god, Priserne ere jo ogsaa her høiere. Gerl. Tid. Da der alt har meldt sig et saa stort Antal Aspiranter til Officierspladser i Armeen, hvoriblandt flere ret vel qvalificerede, at der ikke vil blive Anvendelse for flere, og Armeen desuden i de Frivillige og Underofficiersclassen besidder Elementer til en meget lovende Tilgang for Fremtiden, saa vil der for Tiden ikke være Udsigt for flere til saadan Ansættelse: hvilket herved bekjendtgjøres ifølge Krigsministerens Befaling. Den 17de Mai 1848. W. C. W. Lehmann, Adjutant.
Viborger Samler, 1848-05-23
AVERTISSEMENTS. Alle og Enhver, der staae tilbage med Jndbetalingen af de for længere Tid siden tilstillede Regninger til Kjøbmand Kjersgaards Opbudsboe, anmodes herved om, at indbetale deres Skyld til mig som Curator i Boet, uden længere Henstand, for at undgaae Søgsmaal, hvorimod de Debitorer, som senere have erholdt deres Regninger tilsendte, ligeledes ville behage inden denne Maaneds Udgang at betale, da Søgsmaal efter den Tid ikke vil kunne udsættes længere. Skive, den 17de Mai 1848. Algaard.
Viborger Samler, 1848-05-23
Schweitzer, & Eidammer-Ost faaes atter hos J. Samson.
Viborger Samler, 1848-05-23
Cathrineblommer, Figen, Confect Rosiner & Krak-Mand J. Samson. ler, faaes billig hos J. Samson.
Viborger Samler, 1848-05-23
Fiin stødt Melis faaes hos Paa Allingskovgaard kan erholdes Boghvede til Sæd Sammesteds kan faaes en Kjerne med Haandkjerneværk. Dette Blads udenlandske Artikel redig, af Adjunct Reis, den indenlandske af 5 Wissing, og udgives 4 Gange ugentlig fra Sidstes Officin. Som Tillæg meddeler Bladet Landsoverrettens Domme.
Viborger Samler, 1848-05-25
Tidende. Stift Vin Forsendes med Brevposten i Danmark og Hertugdømmerne. 76 Aarg. Torsdagen den 25 Mai 1848. Nr. 88.
Viborger Samler, 1848-05-25
Udenlandske Efterretninger. Frankerig. Paris, Mandagen den 15de Mai. "Jntet berettigede endnu ved Middagstid at anede derefter paafølgende Timers Tildragelser; Nationalforsamlingen aabnedes i den største Rolighed og Orden og det Tog, der fra Bastillepladsen rykkede frem over Boulevards forat overrække Nationalforsamlingen en Petition til Bedste for Polen, lod vel Raabet: "Vive la Pologne!" gjen tone; men det viste ingen fjendtlige Hensigter og talte ogsaa kun faa Bevæbnede.
Viborger Samler, 1848-05-25
Petitionen fra Köln imod Prindsen af Preussens Tilbagekomst og om Ministeriet Kamphausens Entledigelse var forsynet med 8295 Underskrifter, Petitionen eller rettere Klagen er afsendt til Berlin.
Viborger Samler, 1848-05-25
Fra Berlin skrives under 16de Mai, at Kongen har bevidnet Cheferne for Borgerbevæbningen sin Tak for Alt, hvad denne Væbning har udrettet siden den 19de Marts, En Trop tildeels bevæbnede Jndivider, som den 16de Mai vilde trænge ind i Slottet i det Øieblik, da den overordentlige sammenkaldte Besætning vilde afmarschere, blev omringet og tagen tilfange.
Viborger Samler, 1848-05-25
Fra Wien meldes under 7de Mai i en Correspondentartikel: "At Aarsagen til at Cecherne eller Tschecherne ikke ville vælge Medlemmer til Rigsparlementet i Frankfurt er ene og alene den, fordi de ville grunde et slavisk Rige, fordi de antage, at de 11 Millioner Slaver, i den østerrigske Keiserstat i Forening med nogle Millioner Slaver i de tyrkiske Donaulande ere enige, stærke og intelligente nok til at beseire det tydske og magyariske Element. Derfor begrundedes i den ominøse Wenzelsbadsal, i Modsætning til Parlementet i Frankfurt, et stor slavisk (grosslavisch) Parlement, i det der der nemlig efter den bekjendte Jllyrier L. Stur's Forslag dannede sig en Forening af alle østerrigske Slavestammer, der skal være som et Centralpunct (Slowanska Lipa) for alle andre Filialforeninger. Det er vist, at Cecherne kun oppebie Thronarvingen Erkehertug Franz Josephs Ankomst for at bevirke Keiserens Thronafsigelse og udraabe den 19aarige keiserlige Erkehertug til Keiser. Med Rusland søger man at afslutte et Forbund paa panslaviske Grundlag. Overpræsident Pinder i Schlesien har indrakt sin Dimission under den foregivne Erklæring, at han ikke længere kunde være enig med Ministeriet, der foretog siuconstitutionelle Skridt. J flere Folkeforsamlinger i Breslau antoges skarpe Adresser imod Prindsen af Preussens Tilbagekomst.
Viborger Samler, 1848-05-25
Fra Frankfurt om Main meldes under 15de Mai, at Arbeidernes Bevægelse løb roligt af, men at man med militair Magt har maattet undertrykke en republicansk Emente.
Viborger Samler, 1848-05-25
Jndenlandske Efterretninger. J Løverdags havde Hs. Maj. Kongen foranstaltet en smuk Fest for de svenske og norske Frivillige, saavel Menige som Officierer. Den afholdtes i Klampenborg Concertsal, der var smykket med Løv og de trende nordiske Flag. Livgardens Musikcorps udførte Musiken. Hs. Maj. repræsenteredes af Kammerherre F. Blücher. (Fdl.)
Viborger Samler, 1848-05-25
Storfyrst Constantin var den 19de De om Aftenen ventende til Stockholm.
Viborger Samler, 1848-05-25
Fregatten Thetis" og Skonnerten Hermoder ere afseilede nord paa.
Viborger Samler, 1848-05-25
Svensk Sympathie for den danske Sag. Fra Boghandler Bagge i Stockholm er, foruden de tidligere oversendte 1500 Rd. Sv. Bco. til danske Krigsfornødenheder, endvidere som yderligere Subskriptionsbidrag tilstillet dedanske Gesandtskab i Stockholm endnu 1600 Rdlr. Bco.
Viborger Samler, 1848-05-25
Fra Boghandler Bonnier har Gesandtskabet ligeledes endvidere modtaget, som indkommet ved Subskription for Danmark, et Beløb af 3000 Rd. Bco., og fra Groshandler Berg i Stockholm 1000 Rd. Rigsgjeld, som endeel Medlemmer af Bondestanden havde sammenskudt til Understøttelse for danske Saarede og faldne Krigeres Efterladte. J Slutningsmødet i Roeskilde Stænderforsamling den 12te holdt den kgl. Commissarius en Tale, hvori det hedder: "Mine Herrer, De vende nu tilbage til Deres sædvanlige daglige Sysler. De hjembringe et for Fædrelandets Fremtid bekymret Sind, men tillige den trøstende Bevidsthed, styrket ved de her med saa mange af Landets udvalgte Mænd gjennemlevede Uger, at det ikke er paa Skrømt, at det hedder, at det danske Folk er enigt, men at i Virkeligheden een Tanke, eet Maal befjele alle Klasser, forene alle Jnteresser: at hævde den danske Nationalitet og frelse Danmarks gamle Rige, i hvad det end skal koste!" - Præsidenten yttrede blandt andet: Vi beboere, som beskyttes af Havet mod Fjendens Jndtrængen, udtale vor Sorg og Bekymring for vore Medborgere paa Fastlandet, men vi udtale tillige, at vi intet Offer ville skye for at fremskynde Landets Befrielse, intet Offer for at oprette, hvad der kan oprettes, erstatte, hvad der kan erstattes. Heri troer jeg at udtale Forsamlingens fælles Tanke." (Hertil gav hele Forsamlingen sit bifald tilkjende ved at reise sig.)
Viborger Samler, 1848-05-25
Ved Classelotteriets sidste Trækning faldt de 6000 Rbd. og desuden 3 Gevinster paa 1000, 1 paa 500 og Præmien paa 300 Rbd. i Collecteur J. M. Jacobsens Col(Aalb. Av.) lection i Kbhvn. For at modarbeide det Jndtryk, som en Løbeseddel med et officielt Præg", der i Løverdags har circuleret i Hovedstaden, synes at have frembragt angaaende en Fægtning, der den 16de skal have fundet Sted ved Als, har Krigsministerens Adjutant, Lieutn. Lehmann, i den berlingske Tidende givet den Forsikkring: at hvad der sammesteds er foregaaet den 16de De ikke er Andet, end hvad der i den senere Tid er forefaldet saa at sige hver Dag, ved Dækningen af de fortificatoriske Anlæg, som foretages i det Sundevedske. Den 16de bleve et Par Bøndergaarde, der tjente Fjendens Reserve til Dækning, bortryddede ved at skydes i Brand med Brandraketter, og forat kunne udføre dette, fremskødes Dækningstropperne noget længere og i noget større Antal end sædvanligt, og det kom derved til et lidt heftigere Sammenstød med Fjenden, end de foregaaende Dage. Hvor lidet betydende den hele Begivenhed har været, kan blandt Andet sees deraf, at det medførte Tab for os kun er 4 Saarede, deriblandt en Haardtsaaret. Den følgende Dag, den 17de, fortsattes som sædvanligt Skandsearbeidet, uden at Dækningstropperne den Dag kom i Fægtning.
Viborger Samler, 1848-05-25
Jfølge Privatbreve fra Als havde man der Natten mellem den 15de og 16de de været forberedt paa, at Tydskerne vilde forsøge en Landgang paa Øen. Chefen, Oberst Hansen, var bleven underrettet derom af en slesvigsk Speider, og Alt var paa rede Haand til paa den kraftigste Maade at modtage og afvise Fjenden. Men mod Forventning udeblev han, Jfølge forskjellige Speideres Udsagn skal Aarsagen hertil have været den, at de tydske Tropper havde vægret sig paa det Bestemteste ved at gaae over, idet de paastode at det Hele var lagt an paa at lade dem hugge og skyde ned, paa det at mankunde blive qvit for dem. De havde desuden indseet, at Sagerne forholdt sig ganske anderledes end som der var bleven dem forestillet. Jstedetfor at møde Venskab og Enthusiasme i Slesvig, havde de truffet paa Kulde og et kun slet undertrykt Fiendskab hos Befolkningen, der kun syntes at lure paa en gunstig Leilighed til at bryde løs og hugge dem ned for Fode, kortsagt, de vare allerede lede og kede af en Krig, hvis Uretfærdighed de nu begyndte at indsee. (Flopst.)
Viborger Samler, 1848-05-25
Fra Flensborg skrives under 16de Mai i "Börsenhalle":Med Hensyn til Øen Als er endnu Alt ved det Gamle.
Viborger Samler, 1848-05-25
Der er rigtignok i de sidste 8 Dage bleven vexlet nogle Skud, men om et Angreb paa Als eller om Øens Rømning er der ikke Tale. Det fortjener kun at bemærkes, at Mecklenborgerne, som hidtil have staaet her, ere blevne afløste af brunsvigske Tropper. Batterierne ved Indgangen til Apenrader Chausseen ere nu færdige, men endnu ikke besatte med Kanoner. Stemningen herer endnu bestandig ikke saaledes som den skulde være (nemlig slesvigholsteensk), og medens andre Byer længes efter Freden, ønske mange Flensborgere at see Krigen fortsat og leve i det bedragerske (!) Haab, dog endnu engang leilighedsviis at kunne løbe ind i det danske Heelmonarchies Havn."
Viborger Samler, 1848-05-25
Slesvigholstenernes Forbittrelse paa Lübeckerne have i disse Dage faaet en ikke ringe Næring ved et slemt PudsLübecks Senat har spillet dem. Den provisoriske Regjering havde ladet Dampskibet Christian den Ottende i Lübeck udruste til en Expedition til Vesterhavet (formodentlig paa Kaperi). For uden Fare at bringe Skibet gjennem Beltet, var det blevet malet ganske som det norske Dampskib Nordstjernen. For at opnaae sit Øiemed skulde det afgaae 2 til 3 Timer førend det norske, forat man skulde antage det for dette og lade det frit passere. Men da Capitainen vilde indtage sine Kul kort forinden det skulde afgaae, forbød Magistraten i Lübeck, Udleveringen af de sidste 100 Tdr. Kul indtil det norske Dampskib var afgaaet. Hermed blev den hele smukke Plan tilintetgjort, og man kan tænke sig den provisoriske Regjerings Ærgrelse.
Viborger Samler, 1848-05-25
Fem Frifolk have i forrige Uge vidst at forskaffe sig en Baad ved Løit (nordfor Apenrade Fjord) og ere i den seilede over til Fyen for at slutte sig til Armeen. (Hp. A.)
Viborger Samler, 1848-05-25
Brudstykker af Meddelser til forskjellige Blade fra Veile Egnen, dat. 17de, 18de og 19de Mai.
Viborger Samler, 1848-05-25
Den 17de og 18de De, ankom fra Veile en Trop af 188 Md. Cavalleri, bestaaende af en Afdeling Gardehusarer og Resten slesvig-holsteenske Dragoner. Brevskriveren saae dem trække fra Hornum imod Thinghusene i Nedsager Sogn, hvor Colonnen deelte sig. Den ene Deel af samme gik imod Steenderup, den anden over Gram og Lindved af Møgelkiær, hvor 60 Md. skulle have overnattet og borttaget 40 a 50 Stude. Fra Hornum Sogn vides, at Troppen indfandt sig paa Sædegaarden Borchsminde, trak 9 Heste ud af Stalden og udvalgte deraf 4 samt medtoge 2 Karle. Fra Gaardmandsenke Volmer borttoges 2 Heste, fra Gaardeler Ravn i Hornum kjær 2 og saa fremdeles. De lode sig i Hornum stærkt beværte og reqvirerede Viin fra Herregaarden. Næste Dag deelte Troppen (preussiske Husarer), som drog adMøgelkiær, sig i 3 mindre, den 1ste gik ind i Glud og Skjold Sogne, den anden gik ind i Raarup og Als Sogne, den 3die gik tilbage til Bjerre og derfra til Nebsager. Sogn. Allevegne gjaldt det Hesterov; man tog med Magt, uden at give Beviis eller Tilstaaelse; man forbød Bønderne flere Steder at forlade Gaardsrummet, for at man ikke skulde see, hvad Vei Røverne tog. Man gik endog til den Raahed at borttage Politimester og Birkedommer Christensens eneste 2 Heste, og paa den agtværdige, aldrende Embedsmands Yttring, at han nu som Øvrighed savnede Befordringsmiddel til sin Jurisdiction, svarede den preussiske Officier (en Grev ) "saa fik han at gaae Paa Palsgaard borttoges 7 Heste, paa Jensgaard 3, hos Provst Plesner 1 og hos mange Bønder et betydeligt Parti. J det Hele tør man vistnok anslaae det bortførte Antal til 6 a 7 Stkr. i hvert af Bjerre-Hatting Herreders 24 Landsogne. – Paa Eieren af Greis Mølle, Fabrikant Kochs Klage til Gen. Wrangel over det hos ham forøvede Ran af Klæde, har W. givet det Svar, at, naar Øvrighederne ikke tilveiebragte Reqvisitionerne, maatte de selv tage det forlangte. – Fienden skal have forlangt 3000 Stykker Linned. J den saakaldte Greisdal har Fjenden fældet flere hundrede Træer og tillige hugget Toppen af en stor Mængde, for deraf at danne en Barricade over Dalen.
Viborger Samler, 1848-05-25
J hele Landet mellem Veile, Fredericia og Kolding er snart alt Forraad af Levnetsmidler udtømt, og hvad værre er, Vintersæden nedtrædes, og Vaarsæden har ikke kunnet blive lagt, da Bønderne stedse ere i Kjørselsreqvisitioner.
Viborger Samler, 1848-05-25
J Veile og Omegn have Beboerne stor Vanskelighed ved at tilveiebringe det forlangte Qvantum Kjød og Smør, men den fjendtlige Jntendantur har naadigst publiceret, at man kan kjøbe det Manglende hos den! Den de fjendtlige Tropper i Veile tildeelte Provision er saa overflødig, at man har seet dem slænge Brød i Partier paa Gaderne til Hunde og Heste. - Uhre, Piber og andre Ting ere nu ogsaa Priisgods for de slesvigholsteenske Tropper, og om faa Dage kan man vente complet Plyndring, da Fordringerne stedse stige og umulig ret længe kunne opfyldes.
Viborger Samler, 1848-05-25
Det har bekræftet sig, at de fjendtlige Troppers seneste Fremrykken fra Veile nordpaa nærmest har havt til Hensigt at røve Heste, hvorefter de igjen have trukket sig tilbage til Veile og Omegn. Jfølge Hors. Av." kom i Løverdags Efterm. 2 a 300 fjendtlige Dragoner igjennem Horsens og lagde sig til Hvile om Natten i nogle Landsbyer en Miilsvei norden for Byen. Søndag Morgen tidlig begyndte de at recognoscere i Voer og Nim Herred i Herremændenes og Bøndernes Stalde efter Heste, hvoraf en stor Deel borttoges, saa man vel maa antage, at Fienden nu har erholdt de forhen forlangte 300 Heste.
Viborger Samler, 1848-05-25
Efter "Aarh. Av.", har Hesterøveriet især været stor i Odder, Hvilsted o. fl. St., hvor ikke en Gaard er bleven forskaanet, og Herregaardene Rathlousdal, Aakiær, Rantzausgave a. have især maattet holde for. (Paa sidstnævnte Gaard skal Fjenden saaledes have ranet 12 Heste. Paa mange Steder have de endogsaa medtaget Seletøi, til Hestene. Dette smukke Røvertog er ikke bleven udført af slesvig-holsteenske Tropper alene, men i Forening med preussiske Gardehuusarer. – J hvilken Udstrækning Fienden har isinde at drive Røveriet her i Jylland, kan erfares af følgende Contributions-Proclamation fra Gen. Wrangel, dat. Kolding d. 18de Mai.
Viborger Samler, 1848-05-25
Jyllands Beboere, Siden 14 Dage befinder sig en stor Deel af min Armee paa Jyllands Sletter; jeg har nøie overholdt det, som min Proclamation af 1ste Mai d. A. har lovet Eder, og har selv ei engang fordret alle Fornødenheder for min Hær, ligesom jeg ikke heller har ladet Eder undgielde den Modstand og Vrangvillighed jeg hos flere af Eders Øvrigheder er truffen paa i saa Henseende. Ved dette Beviis paa tydsk Maadehold havde jeg haabet at bevæge Eders Regjering til lige Maadehold, til lige Agtelse for tydsk Privateiendom. Saadant har imidlertid ikke fundet Sted. Eders Regjering vedbliver at lægge Beslag paa tydsk Eiendom og at opbringe tydske Skibe. Ved denne Adfærd tvinger Eders Regjering mig saaledes til at anvende Overmagten, at gjøre Brug af Krigens Ret og at søge i Jylland Skadesløsholdelse og Vederlag for al den Skade, som den tydske Handel, den tydske Skibsfart, og tydske Eiendele, lide paa andet Sted. Jyder! Eders Regiering tvinger mig til at paalægge Eder en Contribution af 2 Millioner Specier. Denne Contribution skal imidlertid kun være et Pant (?) for al den Skade, som Eders Regiering har tilføiet tydsk Handel og Eiendom. Saafremt Eders Regjering frigiver de under Beslag liggende tydske Eiendele og giver Vederlag for den Tydskland tilføiede Skade, skulle Contributionspengene ogsaa tilbagebetales Eder. (!) Ved Hielp af Eders Øvrigheder agter jeg at fordeele denne Contribution forholdsviis ligelig over de forskjellige Amter, hvorved jeg vil lægge de nyeste Skatte-Register til Grund, og fremdeles lade den Bestemmelse gjelde, at det frie Hartkorn betaler dobbelt mod det ufrie, og at veldædige Stiftelsers og Skolers Eiendomme skulle være fritagne for Bidrag til Contribution. Naar Contributionens Beløb inden den 28de d. M. ei er bleven indbetalt, vil sammes Jnddrivelse tage sin Begyndelse. Skulde imod Forventning Eders Øvrigheder vægre sig ved at lette Eder denne Krigens Byrde, ved en retfærdig og billig Repartition, saa vil jeg overdrage dette Hverv til andre paalidelige Mænd, og skulde ei heller disse lade sig finde, eller J endog selv negte Betalingen, saa lader jeg tage ved mine Tropper, alt som behøves og hvor det findes. Jeg haaber til Gud, at Øvrighederne og Folket selv vil have tilstrækkelig Jndsigt, til ei at tvinge mig til dette sidste Middel, skeer dette endda, saa maa ogsaa Folket selv paatage sig Ansvarlighed for al den Ulykke, som er uadskillelig fra saadan Fremgangsmaade!" Altsaa Jyder, vil den fjendtlige General conseqvent overholde hvad han har været lav nok til at sætte sit Navn under, da vil fra Mandag af vore Arnesteder være udsat for hans Plyndring! Dog, vi bør ikke fortvivle, Hielpen er os sandsynlig nærmere end vi antage, og med denne Tanke for Øie afvente man med freidigt Mod de kommende Dage.
Viborger Samler, 1848-05-25
Den fjendtlige General har nu tilladt Stiftamtmændene Sponneck og Graab at reise til deres Hjem.